ਜੈਕ ਨਿਕੋਲਸ (ਕਾਰਕੁੰਨ)
ਜੌਨ ਰਿਚਰਡ "ਜੈਕ" ਨਿਕੋਲਸ ਜੂਨੀਅਰ (16 ਮਾਰਚ, 1938 - 2 ਮਈ, 2005) ਅਮਰੀਕੀ ਗੇਅ ਅਧਿਕਾਰ ਕਾਰਕੁੰਨ ਸੀ। ਉਸਨੇ 1961 ਵਿੱਚ ਫ੍ਰੈਂਕਲਿਨ ਈ. ਕਾਮੇਨੀ ਨਾਲ ਮਿਲ ਕੇ ਮੈਟਾਸ਼ੀਨ ਸੋਸਾਇਟੀ ਦੀ ਵਾਸ਼ਿੰਗਟਨ, ਡੀ.ਸੀ. ਸ਼ਾਖਾ ਦੀ ਸਹਿ-ਸਥਾਪਨਾ ਕੀਤੀ ਸੀ। ਉਹ 1967 ਦੀ ਸੀਬੀਐਸ ਦਸਤਾਵੇਜ਼ੀ ਸੀਬੀਐਸ ਰਿਪੋਰਟਸ: ਦ ਹੋਮੋਸੈਕਸੁਅਲ ਵਿੱਚ ਵਾਰਨ ਐਡਕਿਨਸ ਦੇ ਉਪਨਾਮ ਨਾਲ ਦਿਖਾਈ ਦਿੱਤਾ।

ਜੀਵਨੀ 
ਨਿਕੋਲਸ ਦਾ ਜਨਮ 16 ਮਾਰਚ, 1938 ਨੂੰ ਵਾਸ਼ਿੰਗਟਨ ਡੀ.ਸੀ.ਵਿਚ ਹੋਇਆ ਸੀ। ਉਸ ਦੇ ਪਿਤਾ ਐਫਬੀਆਈ ਏਜੰਟ ਸਨ। ਨਿਕੋਲਸ ਦਾ ਪਾਲਣ ਪੋਸ਼ਣ ਮੈਰੀਲੈਂਡ ਦੇ ਚੈਵੀ ਚੇਜ਼ ਵਿੱਚ ਹੋਇਆ ਸੀ ਅਤੇ ਉਹ ਆਪਣੇ ਮਾਪਿਆਂ ਅੱਗੇ ਗੇਅ ਵਜੋਂ ਅਲ੍ਹੜ ਉਮਰ ਵਿੱਚ ਸਾਹਮਣੇ ਆਇਆ ਸੀ। ਉਸਦੇ ਮਾਂ-ਪਿਓ ਦਾ ਤਲਾਕ ਹੋ ਗਿਆ ਅਤੇ ਬਾਅਦ ਵਿੱਚ ਉਸਦੀ ਮਾਂ ਦਾ ਵਿਆਹ ਵਿਲਿਅਮ ਬੀ ਸਾਉਥਵਿਕ ਨਾਲ ਹੋਇਆ ਜੋ ਸ਼ਰਾਬੀ ਸੀ ਅਤੇ ਜੋ ਫਲੋਰਿਡਾ ਦੇ ਕੋਕੋ ਬੀਚ ਵਿੱਚ 6 ਸਾਲਾਂ ਤੱਕ ਰਿਹਾ ਸੀ। ਨਿਕੋਲਸ ਈਰਾਨ ਦੇ ਸ਼ਾਹ ਮੁਹੰਮਦ ਰਜ਼ਾ ਪਹਿਲਵੀ ਦੇ ਚਾਚੇ ਅਤੇ ਮਾਸੀ ਕੋਲ ਤਿੰਨ ਸਾਲ ਰਿਹਾ ਅਤੇ ਉੱਥੇ ਫ਼ਾਰਸੀ ਸਿੱਖੀ।

ਨਿਕੋਲਸ ਨੇ 12 ਸਾਲਾਂ ਦੀ ਉਮਰ ਵਿੱਚ ਸਕੂਲ ਛੱਡ ਦਿੱਤਾ। ਉਹ 15 ਸਾਲ ਦੀ ਉਮਰ ਵਿੱਚ ਵਾਲਟ ਵਿਟਮੈਨ ਦੀਆਂ ਕਵਿਤਾਵਾਂ ਅਤੇ ਰਾਬਰਟ ਬਰਨਜ਼ ਦੀਆਂ ਰਚਨਾਵਾਂ ਤੋਂ ਪ੍ਰੇਰਿਤ ਹੋਇਆ ਸੀ। ਉਸਨੇ ਓਵੇਨ ਕੇਹਨਨ ਨੂੰ ਯਾਦ ਕੀਤਾ ਕਿ 1955 ਦੇ ਸ਼ੁਰੂ ਵਿੱਚ ਉਸਨੇ ਡੌਨਲਡ ਵੈਬਸਟਰ ਕੋਰੀ ਦੀ ਕਿਤਾਬ ਦ ਹੋਮੋਸੈਕਸੁਅਲ ਇਨ ਅਮਰੀਕਾ ਆਪਣੇ ਸਮਲਿੰਗੀ ਦੋਸਤਾਂ ਨਾਲ ਸਾਂਝਾ ਕੀਤੀ ਸੀ।

ਮੌਤ 
ਸਲੀਵੀਆ ਗਲੈਂਡ ਦੇ ਕੈਂਸਰ ਤੋਂ ਹੋਣ ਵਾਲੀਆਂ ਪੇਚੀਦਗੀਆਂ ਦੇ ਕਾਰਨ 2 ਮਈ 2005 ਨੂੰ ਉਸਦੀ ਮੌਤ ਹੋ ਗਈ। ਉਸ ਦੀ ਮੌਤ ਦੇ ਸਮੇਂ ਉਸਦਾ ਸਭ ਤੋਂ ਚੰਗਾ ਮਿੱਤਰ ਸਟੀਵ ਯੇਟਸ ਉਸਦੇ ਕੋਲ ਸੀ। ਨਿਕੋਲਸ ਦੀ ਆਖ਼ਰੀ ਬੇਨਤੀ ਉਸ ਦੇ ਪਸੰਦੀਦਾ ਗਾਣੇ ਰੋਜ਼ਮੇਰੀ ਕਲੋਨੀ ਦੇ "ਏਵਰੀ ਟਾਈਮ ਵੀ ਸੇ ਗੁੱਡਵਾਏ" ਸੁਣਨ ਦੀ ਸੀ।

ਕੰਮ 

  
  
    
 ਜੈਕ ਨਿਕੋਲਸ (1976). ਫਾਇਰ ਆਈਲੈਂਡ ਵਿੱਚ ਤੁਹਾਡਾ ਸਵਾਗਤ ਹੈ . ਸੇਂਟ ਮਾਰਟਿਨ ਪ੍ਰੈਸ

ਹਵਾਲੇ 

ਮੌਤ 2005
ਜਨਮ 1938
ਐਲਜੀਬੀਟੀ ਅਧਿਕਾਰ ਕਾਰਕੁੰਨ